Når Region Nordjylland opretter lægeklinikker som erstatning for de praktiserende læger, der i disse år går på pension og dermed efterlader endnu flere huller uden familielæger, løser det ikke problemet med lægemangel. Nærmest tværtimod. det mener foreningen for de praktiserende læger. Unge læger tiltrækkes nemlig af høje lønninger og de færre administrative opgaver og ansvar, de kan få som læger på klinikker under regionen - og det gør det svært for de snart pensionsklare praktiserende læger at finde arvtagere til deres praksis. Det har Poul Hvass i Skyum oplevet på egen krop, og han mener, det er en skam, at den tætte relation og muligheden for at følge en patient går tabt. Der er i alt 16 udbudsklinikker i Danmark - syv af dem ligger i Region Nordjylland og dækker cirka 40.000 patienter.

Opsummering:
Regionens lappeløsning med udbudsklinikker for at afhjælpe lægemangelen i Nordjylland gør tilsyneladende ikke noget godt for problemet.